b'\n_START_ARTICLE_\nG\xc4\x81jiena spaids\n_START_SECTION_\nTermina izcelsme\n_START_PARAGRAPH_\nTermins Zugzwang (saliktenis no v\xc4\x81cu v\xc4\x81rdiem Zug\xc2\xa0\xe2\x80\x94 \xe2\x80\x98vilciens, g\xc4\x81jiens\xe2\x80\x99 un Zwang\xc2\xa0\xe2\x80\x94 \xe2\x80\x98spaids\xe2\x80\x99) 19. gadsimta vid\xc5\xab pirmo reizi ticis pielietots \xc5\xbeurn\xc4\x81l\xc4\x81 Berliner Schachzeitung. Vair\xc4\x81k\xc4\x81s valod\xc4\x81s (ang\xc4\xbcu, krievu un cit\xc4\x81s) tas tika p\xc4\x81r\xc5\x86emts un ievies\xc4\x81s bez izmai\xc5\x86\xc4\x81m k\xc4\x81 \xc4\xa3erm\xc4\x81nisms. Ar\xc4\xab latvie\xc5\xa1u valod\xc4\x81 vispirms lietoja terminu "cugzvang", tom\xc4\x93r pret to iebilda valodnieki un tas tika pat izsmiets. T\xc4\x81p\xc4\x93c tika lietoti \xc5\xa1\xc4\xab v\xc4\x81cu termina tulkojumi, vispirms "vilcienspaids" un tikai p\xc4\x93c tam m\xc5\xabsdien\xc4\x81s lietotais "g\xc4\x81jiena spaids".\n_START_SECTION_\nG\xc4\x81jiena spaids \xc5\xa1aha kompoz\xc4\xabcij\xc4\x81\n_START_PARAGRAPH_\n\xc5\xa0aha uzdevumu un et\xc4\xab\xc5\xbeu autori bie\xc5\xbei izmanto g\xc4\x81jiena spaida ideju.'